Լըֆեի խոսքով՝ ՀԾԿՀ աշխատակիցների Փարիզ այցը եղել է ճանաչողական և փորձի փոխանակման նպատակով, որտեղ նրանք ծանոթացել են, թե ինչպես է աշխատում «Վեոլիա ջուրը» Ֆրանսիայում, ինչ տեխնոլոգիաներ է կիրառում և այլն։ Ի դեպ, Քիստիան Լըֆեն հայտնեց, որ ՀՀ կառավարության հետ 2016 թվականին կքնած պայմանագրով՝ Հայաստանի կառավարությունը պարտավորվել է 5 տարվա ընթացքում 200 մլն դոլար ներդրում իրականացնի ջրամատակարարման ցանցի արդիականացման համար, բայց մինչ օրս որևէ ներդրում չի իրականացվել։ «Ի վերջո, երբ վերլուծում ենք սակագինը, և այն գումարները, որը մենք կարողանում ենք ետ բերել սակագնի միջոցով, դուք կարող եք նկատել, որ կառավարությունը պարզապես ջրամատակարարման ծառայության վերաբերյալ վատ վերաբերմունք է ցուցաբերում։ Մեր եկամտից 50 տոկոս պարզապես մենք վերադարձնում ենք կառավարությանը։ Այդ գումարները ուղղակիորեն գնում են պետական բյուջե և ոչ մի ձևով այնուհետև չեն ներդրովում ջրային ոլորտում։